Amblin Entertainment

Amblin Entertainment er et amerikansk filmselskap etablert av filmregissør Steven Spielberg, og filmprodusentene Kathleen Kennedy og Frank Marshall i 1981. Selskapets hovedkontor ligger på området til Universal Studios i Universal City i California. Selskapet distribuerer alle filmer fra Amblin Partners under navnet Amblin Entertainment.

Amblin er oppkalt etter Spielbergs første kommersielt utgitte film, Amblin' (1968), en kortfilm om en mann og en kvinne som haiker gjennom ørkenen. Filmen kostet 15.000 dollar å produsere. Den ble vist for Universal Studios, og gav Spielberg flere regioppdrag. Selv om Amblin er et uavhengig produksjonsselskap, distribuerer Universal mange Amblin-produksjoner, og Amblin har sin virksomhet i en bygning i Universal-anlegget.

Selskapets logo har silhuetten av E.T. sittende i kurven på Elliotts sykkel som flyr foran månen, fra filmen E.T. the Extra-Terrestrial.

Referanser

Eksterne lenker 

 

Steven Spielberg
Filmselskaper fra USA